২৪ অগাস্ট দেশজুড়ে হইচই পড়ে গিয়েছিল ওড়িশার কালাহান্ডির এই ঘটনায়। অর্থের অভাবে কীভাবে এক মানুষ স্ত্রী-র দেহ কাঁধে করে ১২ কিলোমিটার পথ হেঁটেছিলেন, তা দেশের সমস্তরকমের সংবাদমাধ্যমে স্থান করে নিয়েছিল। কিন্তু, এই ঘটনার কয়েক দিন পরেই আমরা অধিকাংশ মানুষই ভুলে গিয়েছি কালাহান্ডির দানা মাঝির কথা। ভুলে গিয়েছি তাঁর গরিবি কীভাবে তাঁকে স্ত্রীর দেহ কাঁধে তুলে ১২ কিলোমিটার পথ হাঁটতে বাধ্য করেছিল? আমরা সোশ্যাল মিডিয়ায় চোখের জলের বন্যা বইয়ে দিয়েছি, কিন্তু, একবারের জন্যও সাহায্যের হাত বাড়িয়ে দিইনি দানা বা তাঁর তিন নাবালিকা কন্যার দিকে।

বাহারিনের রাজা হামাদ বিন ইশা আলি খলিফা 
আরও পড়ুন... 
মৃত স্ত্রীর দেহ কাঁধে নিয়েই ১৬ কিমি পথ পাড়ি দিলেন এই ব্যক্তি। দেখুন ভিডিও... 
কালাহান্ডির পর বালাশোর। কাঁধের পর এবার বাঁশে ঝুলিয়ে নিয়ে যেতে হল দেহ
অথচ, ওড়িশার কালাহান্ডির ঘটনা নজরে আসার পরে কালবিলম্ব করেননি বাহারিনের রাজা হামাদ বিন ইশা আলি খলিফা। প্রায় ৯ লক্ষ টাকার একটি চেক দানাকে পাঠিয়েছেন তিনি। বাহারিন দূতাবাসের মাধ্যমে সেই চেক দানার হাতে পৌঁছে গিয়েছে। বাহারিনের প্রধানমন্ত্রীর দফতর থেকে পাঠানো এই চেক প্রদানের নাকি উদ্দেশ্য যাতে দানা মাঝিকে আগামী দিনে এই পরিস্থিতির মধ্যে পড়তে না হয়, সে যাতে সংসারের আয়কে বাড়াতে কিছু কাজে এই অর্থ বিনিয়োগ করতে পারে, সেইসঙ্গে তিন মেয়েকে যথাযোগ্য শিক্ষা দিয়ে ভবিষ্যত জীবনে দাঁড় করাতে পারে।
দিল্লিতে বাহারিন দূতাবাস থেকে দানার হাতে চেক তুলে দেওয়া হয়েছে। ২৪ অগস্টের ঘটনা এখন স্মৃতি কোঠায় টাটকা হয়ে আছে। তাই দানা চান, তিন মেয়ে শিক্ষিত হয়ে নিজেদের পায়ে দাঁড়াক, আর সেই জন্য এই অর্থকে তিনি প্রাণ দিয়ে রক্ষা করবেন বলে জানিয়েছেন দানা।